# Az élet dolgai

### A Wikipédiából, a szabad lexikonból.

| Zeneportál

Zorán Az élet dolgai
nagylemez
Megjelent | 1991
Felvételek | 1991
Stílus | rock
Hossz | 43:00
Kiadó | Rákóczi Kiadó, LocoMusic
Zorán-kronológia
Szép holnap (1987) | Az élet dolgai | Kell ott fenn egy ország (1994)

Az élet dolgai Sztevanovity Zorán hetedik nagylemeze, ami 1991-ben jelent meg.

## [szerkesztés] A lemez

A felvétel az Magyar Rádió 8-as stúdiójában készült Zorán és Presser Gábor zenei rendezésében. Zoránnak ez az első albuma, amit nem az állami lemezgyár adott ki, a Rákóczi Kiadó és a LocoMusic gondozásában jelent meg.

A lemez, ahogy a címe is elárulja, az életről szól, megszakadt barátságról (Eső előtt, eső után), feladott álmokról (Felejtsd el), történelemről, családról. A dalok mégsem keserűek: az emberi kapcsolatokról törékenységét, a múlandóságot Zorán (és a szövegíró Dusán) nem annyira szomorúan, mint inkább beletörődve, szemlélődve veszi tudomásul.

Leonard Cohen Take This Waltz című dalának a feldolgozásban, a Volt egy tánc-ban Dusán a szüleik generációjának sorsáról, ezen keresztül a huszadik század szomorú történetéről ír: a háborúról, az ötvenes évekről, az igazságtalanul bebörtönzöttekről, az ‘elrabolt évek soráról‘, a ‘semmiért elveszett álmokról‘. Gyermekként Dusán maga is megtapasztalta mindezt: amikor a szocialista tábor és Jugoszlávia viszonya elhidegült, Zoránék édesapját – mint jugoszláv diplomatát – a Rajk-per jugoszláv mellékágában meggyanusították kémkedéssel és koncepciós perben tíz évre ítélték. Csak Sztálin halála (1953) után szabadult, feleségének és gyerekeinek sokáig a hollétéről sem volt tudomásuk.[1]

A lemez megjelenésének kapcsán a Magyar Televízió negyvenperces portréfilmet készített az alkotókkal a Vígszínházban. A Dusán rendezésében készült film 1991. június 19-én került adásba.

## [szerkesztés] Közreműködők

  Kiss István – hangmérnök

  Sztevanovity Zorán – ének, gitár, szintetizátorok
  Presser Gábor – zongora, szintetizátorok, vokál
  Karácsony János – gitár, vokál
  Gerendás Péter – gitár
  Solti János – akusztikus dob
  Andrássy Pál – hegedű
  Krum Gyula – hegedű
  Eisenbacher Mihály – oboa
  Sipos Endre – trombita
  Ferenczi György – szájharmonika
  Eszményi Viktória – ének (Volt egy tánc)
  Geri Edit, Keviczky Kati, Király Edit – vokál

## [szerkesztés] Dalok

  A oldal

  1. Eső előtt, eső után (Gerendás Péter; Sztevanovity Dusán)– 2:50
  2. A szerelemnek múlnia kell (Presser Gábor; Sztevanovity Dusán) – 5:34
  3. Elmúlt a jó idő (Oliver Blume; Sztevanovity Dusán) – 3:29
  4. Ha másképp szeretnél (Gerendás Péter; Sztevanovity Dusán) – 4:02
  5. Volt egy tánc (Leonard Cohen: Take This Waltz, fordította: Sztevanovity Dusán) – 5:46

  B oldal

  1. Boldog idő (Presser Gábor; Sztevanovity Dusán) – 4:33
  2. Felejtsd el (Oliver Blume; Sztevanovity Dusán) – 3:25
  3. Jól megy nekünk (Sztevanovity Zorán; Sztevanovity Dusán) – 4:02
  4. Maradj még (Sztevanovity Zorán; Sztevanovity Dusán) – 5:16
  5. Az élet dolgai (Presser Gábor; Sztevanovity Dusán) – 4:03

Összidő: 43:00.

## [szerkesztés] Források

1. ^ Koncz István: Így láttam Zoránt az elmúlt harminc évben. Második fejezet, Az ötvenes évek (lásd Zorán honlapján)

## [szerkesztés] Külső hivatkozások

Zorán honlapja

A lap eredeti címe "http://hu.wikipedia.org../../../a/z/_/Az_%C3%A9let_dolgai.html"

Kategóriák: Zorán-albumok | 1991 nagylemezei

##### Views

- Szócikk
- Vitalap
- Aktuális változat

##### Keresés